T-62

T-62 on Nõukogude Liidu lahingutank, mida hakati arendama 1950. aastatel ja mis võeti relvastusse 12. augustil 1961. 1960. ja suuresti ka 1970. aastatel oli see põhiline Nõukogude Liidu lahingutank, mis külma sõja lõpuks moodustas 24% NSV Liidu tankiarsenalist. Tanki soomuskaitse on tänapäevaste parameetrite järgi nõrk ja neid on lihtne hävitada isegi kergete tankitõrjegranaadiheitjaga. T-62 loodi edasiarendusena tankiseeriast T-54/T-55. Kasutati mitmeid eellase disainielemente, nt paksult soomustatud torni.[viide?] Erinevalt senistest, vintrauaga kahurit kasutavatest mudelitest, oli T-62 esimene sileraudse kahuriga tank ja suutis seetõttu tulistada APFSDS-laskemoona. Aastatel 1962–1973 toodeti 19 019 tanki. Lisaks Nõukogude Liidule tootis tanki ka Põhja-Korea. 1980. aastatel prooviti tanki lahinguvõimet parandada. Kuid pearelva välja vahetada või muud olulist muuta ei õnnestunud. T-62M moderniseerimine hõlmas täiendava tornisoomuse paigaldamist, mis lisas tornile iseloomulikud "kulmud". 580 hj mootori asendati 690 hj mootoriga, lisati laserkaugusmõõtja ja 115 mm kahur sai laserjuhtimisega raketid 9K116-2. Umbes 20 000 tankist moderniseeriti 785, kusjuures kõik tankid ei saanud uut tehnikat, sest puudus oli mootoritest, tulejuhtimissüsteemi komponentidest, ballistilistest arvutitest jm. Nii jäid tuhanded T-62-d üldiselt 1950. aastate tehnoloogilisele tasemele. Sellele vaatamata kasutati lahingutegevuses neid Afganistani sõjas, Tšetšeenia sõdades ja Gruusia sõjas. 2012. aasta seisuga oli Venemaal ladustatud üle 900 T-62 tanki, mis kõik anti üle hoiubaasidele, kus need plaaniti lammutada enne 2013. aastat. Otsust lükati edasi ning 2015. aasta paiku hakkas Venemaa tanke hoidlatest välja võtma ja Bashshār al-Asadi armee jaoks Süüriasse toimetama. Venemaa on kasutanud 2022. aastal alanud sõjas Ukraina vastu T-62M-i ja T-62MV-d. Ukraina ühendas omavahel T-62-e kere BMP-2-e torniga, millest moodustus uus tuletoetussoomuk, mida nimetati BMPV-ks.  Afganistan  Alžeeria  Angola  Egiptus  Eritrea  Etioopia  Iraan  Jeemen  Kuuba  Liibüa  Mongoolia  Põhja-Korea  Süüria  Tadžikistan  Ukraina  Usbekistan  Venemaa – 200 Т-62М/МV kasutusel ja olemas ka hoidlates (hoidlates olevate T-55, T-62, T-64, T-72, T-80, T-90 hinnatav koguarv on 4000 seisuga veebruar 2024)  Vietnam  Bulgaaria  Iisrael  Iraak  Nõukogude Liit  Türkmenistan  Valgevene Т-62 muuseumis, Verhnjaja Põšma, Sverdlovski oblast T-62 tankitorn T-62D T-62 T-62 mürskude riiul На Херсонщині російські військові втратили танки Т-62М та Т-62МВ (vaadatud: 25.10.2022) Tucker, Spencer (2004). Tanks: An Illustrated History of Their Impact. ABC-CLIO. lk 149. ISBN 9781576079959. "Lõpuks see juhtus: ukrainlased said sõjasaagiks venelaste igivana tanki". Delfi.ee. 16. september 2022. Zaloga, Steven J. (2011). T-62 Main Battle Tank 1965–2005. NVG 158. Bloomsbury Publishing. lk 15. ISBN 9781849080880. Zaloga, Steven J. (2022). Tanks at the Iron Curtain 1960–75. Bloomsbury Publishing. lk 41. ISBN 9781472848178. Волонтери показали машину вогневої підтримки на базі Т-62 (vaadatud: 09.07.2023) ЗСУ поповнюються БМПВ: гібридами російських Т-62 із баштами від БМП (vaadatud: 09.07.2023) Кількість Т-62 у ЗСУ вже перевалила за декілька десятків: якими снарядами будемо бити з них по рашистах (vaadatud: 15.10.2022) The Military Balance 2024. – Lk 193.  T-62 – pildid, videod ja helifailid Wikimedia Commonsis